Diari Oficial de la Generalitat Valenciana


Sumari del DOGV 6192, del 26-01-2010 (2010/751)

DECRET 19/2010, de 22 de gener, del Consell, pel qual cessa i es nomenen vocals dels consells d'administració de les autoritats portuàries d'Alacant i de València.
-------------------------------------------------------------------------------------------------------------------------------------------------------------------

### Dades del document

Número de DOGV
:   6192

Data del DOGV
:   26-01-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/751


Data del document
:   22-01-2010

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Alacant
    * València
    * instal·lació portuària

DECRET 19/2010, de 22 de gener, del Consell, pel qual cessa i es nomenen vocals dels consells d'administració de les autoritats portuàries d'Alacant i de València. [2010/751]  
Els articles 40.1.c) i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els esmentats consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets, el Consell ha designat els vocals dels consells d'administració de les autoritats portuàries d'Alacant, Castelló i València, i pel Decret 145/2006, de 6 d'octubre, del Consell, va renovar el nomenament d'Antonio Fernández Valenzuela com a vocal del Consell d'Administració de l'Autoritat Portuària d'Alacant, en representació de la Cambra Oficial de Comerç, Indústria i Navegació d'Alacant, i pel Decret 12/2006, de 20 de gener, del Consell, va nomenar Luis Armada Martínez-Campos vocal del Consell d'Administració de l'Autoritat Portuària de València, en representació de la Generalitat.  
El mencionat apartat 2 de l'article 40 de la Llei 27/1992, de 24 de novembre, establix que el nomenament de vocals del Consell d'Administració, que tindrà una duració de quatre anys, i la separació d'estos serà acordada per l'òrgan competent de la comunitat autònoma, a proposta de les organitzacions, els organismes i les entitats que aquells representen. Correspon al Consell l'esmentada competència en virtut d'allò que disposa l'article 17.b) de la Llei del Consell.  
En virtut d'això, a proposta del conseller d'Infraestructures i Transport i amb la deliberació prèvia del Consell en la reunió del dia 22 de gener de 2010,  
DECRETE  
Article 1  
El cessament d'Antonio Fernández Valenzuela com a vocal del Consell d'Administració de l'Autoritat Portuària d'Alacant, en representació de la Cambra Oficial de Comerç, Indústria i Navegació d'Alacant.  
Article 2  
Nomenar José Enrique Garrigós Ibáñez vocal del Consell d'Administració de l'Autoritat Portuària d'Alacant, en representació de la Cambra Oficial de Comerç, Indústria i Navegació d'Alacant.  
Article 3  
Renovar el nomenament de Luis Armada Martínez-Campos com a vocal del Consell d'Administració de l'Autoritat Portuària de València, en representació de la Generalitat.  
València, 22 de gener de 2010  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA